Դեպքի առնչությամբ «Ջումհուրիյեթ» պարբերականի հետ զրույցում Սելինա Դողանն անդրադարձել է Թուրքիայի նախագահ Էրդողանի՝ ապրիլի 24-յան ուղերձին․ «Ուրախ եմ, որ ատելության խոսքի առնչությամբ առաջին անգամ դատական գործ է հարուցվել, քանի որ սովորաբար նման դեպքերը անպատժելիությամբ են ավարտվում։ Սակայն, չնայած որ իմ հասցեին վիրավորանքներ են հնչել, ինքս եմ մեղադրվել։ Հարգարժան նախագահն օրեր առաջ իր ուղերձում նշել էր․ «Թույլ չենք տա, որ թեկուզ մեր մեկ հայ քաղաքացին խտրականության ենթարկվի»։ Մինչդեռ իշխանություններից կախյալ վիճակի հասած դատական համակարգը նման սկանդալային որոշում է կայացնում՝ ճանապարհ հարթելով ատելության խոսքի օգտագործմանը։ Նույն դատավորը նմանատիպ այլ որոշումներ էլ է կայացրել»։